तिरुवनंतपुरम/नई दिल्ली/जोधपुर. मानसून शनिवार को केरल पहुंच गया। केरल के साथ-साथ तमिलनाडु और तटीय कर्नाटक के कई इलाकों में मानसूनी बारिश हुई है। अगले एक-दो दिनों में कर्नाटक और आंध्रप्रदेश के सूखाग्रस्त इलाकों में भी बारिश के आसार हैं।
मौसम विभाग ने पिछले महीने पूर्वानुमान में कहा था कि मानसून 3 जून को केरल पहुंचेगा। पूर्वानुमान से पांच दिन पहले या बाद में मानसून का पहुंचना सामान्य माना जाता है। पिछले साल मानसून पांच जून को केरल पहुंचा था। मौसम विभाग के महानिदेशक एलएस राठौर ने बताया कि हालात नहीं बिगड़े तो 15 जुलाई तक पूरे देश में मानसून छा जाएगा। जोधपुर में तय समय पर पहुंचने की संभावना है।
बेंगलुरु में 122 साल का रिकॉर्ड टूटा
बेंगलुरू में बारिश ने 122 साल का रिकॉर्ड तोड़ दिया है। शुक्रवार को यहां 100 मिमी बारिश हुई। इससे पहले 16 जून 1891 को 101.6 मिमी बारिश हुई थी।
पिछले साल सात राज्य सूखे रहे थे
देश में 55 प्रतिशत खेतों में सिंचाई की व्यवस्था नहीं है। किसान पूरी तरह मानसून पर निर्भर है। पिछले साल मानसून कमजोर रहा था, जिससे सात राज्यों में सूखा पड़ा था।
राज्य में प्रवेश की संभावना
कोटा-बांसवाड़ा14 से 20 जून
जयपुर28 जून से 2 जुलाई
जोधपुरजुलाई का दूसरा सप्ताह
सामान्यतया मानसून राज्य में 15 जून और जोधपुर में जुलाई मध्य में दस्तक देता है।
किस साल कब राज्य में दस्तक
वर्ष तारीख बारिश हुई सामान्य
201२ ५ जुलाई ६१६.७ ५३क्.१
2011 23 जून 73२.८ 530.1
2010 30 जून 60४.८ 533.9
2009 29 जून 378.8 539.8
2007 25 जून 504.3 539.8
2006 30 जून 670.3 539.8
2005 26 जून 526.7 539.8
स्रोत : जल संसाधन विभाग, राजस्थान (बारिश मिमी में)
असर : फसल उत्पादन बढ़ेगा
मानसून समय पर आया और अच्छा रहा तो प्रदेश में बुआई का रकबा बढ़ेगा। फसल उत्पादन में इजाफा होगा। इससे जीडीपी मजबूत होगी और रोजगार के अवसर बढ़ेंगे।
hin_Deva hin_Deva awa_Deva hin_Deva hin_Deva hin_Deva hin_Deva bho_Deva awa_Deva bho_Deva hin_Deva hin_Deva hin_Deva bho_Deva awa_Deva awa_Deva awa_Deva awa_Deva awa_Deva awa_Deva hin_Deva hin_Deva hin_Deva